stanford-oval/wikipedia huggingface dataset:
Jääkiekon Euroopan-mestaruuskilpailut 1911
Mestarijoukkue

|  | Joukkue | Pelaajat |
| --- | --- | --- |
| 1 | CEC |  Jan Hamáček. Jan Fleischmann, Jan Palouš. Otakar Vindyš. Jaroslav Jirkovský, Jaroslav Jarkovský, Josef Rublič, Josef Šroubek, Miloslav Fleischmann. Josef Laufer ;Emil Procházka. |
Jääkiekon Euroopan-mestaruuskilpailut 1914

| Jääkiekon Euroopan-mestaruuskilpailut vuonna 1914 |
| --- | --- |

Joukkueet:  3
Isäntämaa:   Saksa
Kaupungit:  Berliini
Ajankohta:  25. helmikuuta –   27. helmikuuta 1914
Mitalistit:  
–  Kultaa:   Böömi
–  Hopeaa:   Saksa
–  Pronssia:   Belgia
Ottelut:  3
Jääkiekon Euroopan-mestaruuskilpailut vuonna 1914 pidettiin Berliiniissä, Saksassa 25.–27. helmikuuta.
| joukkue | O | V | T | H | Maalit | P | CEC | GER | BEL |
| --- | --- | --- | --- | --- | --- | --- | --- | --- | --- |
|  Böömi | 2 | 2 | 0 | 0 | 11–1 | 4 |  | 2–0 | 9–1 |
|  Saksa | 2 | 1 | 0 | 1 | 6–3 | 2 |  |  | 4–1 |
|  Belgia | 2 | 0 | 0 | 2 | 1–13 | 0 |  |  |  |
Mestarijoukkue

|  | Joukkue | Pelaajat |
| --- | --- | --- |
| 1 | CEC |  Karel Wälzer, Václav Pondělíček. Jan Fleischmann, František Rublič. Josef Loos. Karel Pešek-Káďa, Jaroslav Jirkovský, Josef Páral, Jan Palouš. |
Juovllaide

| Juovllaide Mari Boine & Aŋŋel nuorat |
| --- | --- | --- |

Studioalbumin tiedot
 Äänitetty : Lakselv, Norja 1987
 Julkaistu: 1987
 Formaatti: C-kasetti (IMC 871)
 Tyylilaji: joululaulut, etnomusiikki
 Kesto: 36.06
 Levy-yhtiö: Iđut
Mari Boinen muut julkaisut
| Jaskatvuođa maŋŋá 1985 | ''Juovllaide'' 1987 | Gula Gula 1989 |
Angelin tyttöjen muut julkaisut
|   | Juovllaide 1987 | Dolla 1992 |
Juovllaide on vuonna 1987 ilmestynyt Mari Boinen ja tuolloin Aŋŋel nuorat -nimisenä toimineen Angelin tyttöjen saamenkielisiä joululauluja sisältävä kasetti. Iđut-kustantamon julkaisema kasetti äänitettiin Norjan Lakselvissä.
Muusikot

Mari Boine – laulu
Øyvind Berg
Fred Dalbakk
Aŋŋel nuorat:
Aslak-Mikko Länsman – laulu
Outi Länsman – laulu
Tuuni Länsman – laulu
Ursula Länsman – laulu
Ulla Pirttijärvi – laulu
Kappaleet

A-puoli
Juovlamuorra (Joulupuu on rakennettu) – 1.53  (säv. trad., san. G. O. Schöneman, Pekka Lukkari)
Lea odne ruvsu saddan (Tuo armon valkokyyhky) – 3.11  (säv. Michael Praetorius, san. tuntematon)
Juovlabiellut (Joulun kellot) – 3.00  (säv. Armas Maasalo, san. Helmi Auvinen, Pekka Lukkari)
Golka-suoknga (Kulkuset) – 2.40  (säv. James S. Pierpont, san. James S. Pierpont, Isak Östmo)
Mii almmis deikke bodiimet (Enkeli taivaan lausui näin) – 3.39  (säv. tuntematon, san. Martti Luther, Lars Hætta & Jens Andreas Friis)
Mu vaibmu vadjol doppe (Mitt hjerte alltid vanker) – 3.56  (säv. trad., san. Hans Adolph Brorson, tuntematon)
B-puoli
Samijuovllat (Lapin joulu) – 4.34  (säv. Erkki Melartin, san. Larin-Kyösti, Pekka Lukkari)
Hosianna (Hoosianna, Daavidin poika) – 1.58  (säv. Georg Joseph Vogler, san. Matt. 21:9, Pekka Lukkari)
Jovsset ja Marja – 4.13  (säv. & san. E.-S. Blind & P.-G. Blind)
Diibmu lea juo vihtta (Joulukirkkoon) – 2.09  (säv. R. Raala, san. Immi Hellen, Pekka Lukkari)
Juovlaeahket lavla (Julekveldsvisa) – 2.52  (säv. Arnljot Höyland, san. Alf Pröysen, Isak Östmo)
Golka-suoknga (Kulkuset) – 2.31  (säv. James S. Pierpont, san. James S. Pierpont, Isak Östmo)
KSV Waregem

KSV Waregem oli belgialainen jalkapalloseura Waregemista.
Historia

Seura perustettiin vuonna 1925 nimellä Waereghem Sportif. Vuonna 1945 se muutti nimekseen Waregem Sportief. Vuotta myöhemmin se fuusioitui Red Star Waregemin kanssa ja muodosti SV Waregemin. Samana vuonna seura liittyi Belgian jalkapalloliittoon. Viimeinen nimenmuutos tapahtui vuonna 1951 jolloin Waregem nimettiin KSV Waregemiksi. Kaudeksi 1966–1967 KSV nousi pääsarjaan voitettuaan toisen sarjatason. Vuonna 1974 Waregem voitti Belgian cupin ja vuonna 1982 Belgian Supercupin. Kaudella 1995–1996 KSV sijoittui pääsarjan viimeiseksi ja putosi. Kolme vuotta myöhemmin seura putosi edelleen kolmannelle sarjatasolle. Vuonna 2001 seura fuusioitui Zulte VV:n kanssa ja muodosti uuden seuran, joka nimettiin SV Zulte Waregemiksi.
Jussi Aalto

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. heinäkuuta 1983 (ikä 41)
Syntymäpaikka: Rauma, Suomi
Pelipaikka: hyökkääjä
Pituus: 183 cm
Paino: 83 kg
Lempinimi: Geru
Junioriseurat
1995–2002: P-Iirot
Seurat
| Vuodet | Seura | O | (M) |
| 2003–2004 | P-Iirot | 46 | (25) |
| 2005–2006 | HJK | 19 | (3) |
| 2005–2006 | → Klubi 04 | 9 | (4) |
| 2007–2008 | Jaro | 48 | (11) |
| 2008 | → JBK | 1 | (1) |
| 2009–2010 | VPS | 40 | (8) |
| 2011–2012 | Jaro | 50 | (6) |
| 2012 | → JBK | 2 | (1) |
| 2013 | Haka | 24 | (15) |
| 2014 | SJK | 0 | (0) |
| 2014 | → KTP (laina) | 26 | (25) |
| 2015 | TPS | 26 | (11) |
| 2016 | KTP | 26 | (15) |
| 2017 | PS Kemi | 8 | (1) |
| 2017–2019 | P-Iirot | 32 | (12) |
| 2019 | → P-Iirot 2 | 2 | (1) |
| 2019–2020 | Jazz | 27 | (17) |
| 2021 | P-Iirot | 12 | (3) |
| Yhteensä | Yhteensä | 398 | (159) |
 Seurajoukkueuran tilastot kattavat vain kansalliset sarjat.
Jussi Aalto (s. 28. heinäkuuta 1983 Rauma) on suomalainen peliuransa lopettanut jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.
Aalto nousi Pallo-Iirojen edustusjoukkueeseen kaudella 2003. Hän teki ensimmäisellä kaudellaan Kakkosessa 11 maalia ja oli mukana nostamassa seuraa Ykköseen. Siellä Aalto teki 14 maalia kaudella 2004, jonka jälkeen Veikkausliiga-seura Helsingin Jalkapalloklubi hankki hänet. HJK:ssa Aalto jäi vähälle peliajalle pelaten kahden kauden aikana 19 liigaottelua, joista hän aloitti seitsemän. Molemmilla kausilla HJK saavutti SM-hopeaa ja Suomen Cupin voiton.
Kaudeksi 2007 Aalto siirtyi toiseen Veikkausliiga-seuraan FF Jaroon, jossa hän pelasi kahden kauden aikana 48 liigaottelua. Kaudet 2009 ja Veikkausliigan kausi 2010 Aalto pelasi liigaa Vaasan Palloseurassa, kunnes palasi Jaroon kaudeksi 2011. Hän edusti Jaroa toiset kaksi kautta. Kaudeksi 2013 Aalto siirtyi Ykköseen Valkeakosken Hakaan, jossa hän pelasi maalimäärällä mitattuna siihen mennessä parhaan kautensa tehtyään 15 maalia..
Kaudeksi 2014 Aalto palasi jälleen pääsarjatasolle siirryttyään Seinäjoen Jalkapallokerhoon, joka kuitenkin lainasi hänet FC KTP:hen jo ennen kauden alkua. Hän pelasi erinomaisen kauden tehden 26 Ykkösen ottelussa 25 maalia. Marraskuussa 2014 Aalto teki Turun Palloseuran kanssa 2+1-vuotisen sopimuksen. Hän teki kaudella 2015 Ykkösessä 11 maalia 26 ottelussa. Joulukuussa 2015 sopimus kuitenkin purettiin TPS:n talousvaikeuksien vuoksi. Pian tämän jälkeen Aalto allekirjoitti yksivuotisen sopimuksen KTP:n kanssa.
Kaudeksi 2017 Aalto palasi pääsarjatasolle siirryttyään PS Kemiin. Hän pelasi seurassa kahdeksan liigaottelua, joissa teki yhden maalin. Kesken kauden 2017 Aalto siirtyi takaisin kasvattajaseuraansa Pallo-Iiroihin kauden 2019 loppuun asti ulottuvalla sopimuksella.
Futsal

Aalto aloitti syksyllä 2010 futsalin pelaamisen tuolloin Futsal-Kakkosessa pelanneessa FC Rauman joukkueessa. Kaudella 2013–2014 Aalto edusti seuraa Futsal-liigassa, jossa hänen tehopisteensä olivat 0+2=2.
Muuta

Aalto on jalkapalloilija Iiro Aallon (s. 1977) veli. He pelasivat samaan aikaan HJK:ssa vuosina 2005–2006.
Kesällä 2017 siirtyessään Pallo-Iiroihin Aalto lopetti ammattilaisuransa ja siirtyi työskentelemään kiinteistönvälitysalalle OP-Kiinteistökeskukseen.
Tilastot > Kausikohtaiset tilastot

| Kausi | Seura | Sarja | O | M |
| --- | --- | --- | --- | --- |
| 2003 | P-Iirot | Kakkonen | 21 | 11 |
| 2004 | P-Iirot | Ykkönen | 25 | 14 |
| 2005 | HJK | Veikkausliiga | 14 | 3 |
| 2005 | Klubi 04 | Kakkonen | 5 | 4 |
| 2006 | HJK | Veikkausliiga | 5 | 0 |
| 2006 | Klubi 04 | Ykkönen | 4 | 0 |
| 2007 | Jaro | Veikkausliiga | 25 | 5 |
| 2008 | Jaro | Veikkausliiga | 23 | 6 |
| 2008 | JBK | Kakkonen | 1 | 1 |
| 2009 | VPS | Veikkausliiga | 16 | 1 |
| 2010 | VPS | Veikkausliiga | 24 | 7 |
| 2011 | Jaro | Veikkausliiga | 30 | 6 |
| 2012 | Jaro | Veikkausliiga | 20 | 0 |
| 2012 | JBK | Kolmonen | 2 | 1 |
| 2013 | Haka | Ykkönen | 24 | 15 |
| 2014 | SJK | Veikkausliiga | 0 | 0 |
| 2014 | KTP | Ykkönen | 26 | 25 |
| 2015 | TPS | Ykkönen | 26 | 11 |
| 2016 | KTP | Ykkönen | 26 | 15 |
| 2017 | PS Kemi | Veikkausliiga | 8 | 1 |
| 2017 | P-Iirot | Kolmonen | 10 | 6 |
| 2018 | P-Iirot | Kolmonen | 22 | 6 |
| 2019 | P-Iirot | Kakkonen | 0 | 0 |
| 2019 | P-Iirot 2 | Nelonen | 2 | 1 |
| 2019 | Jazz | Kakkonen | 18 | 12 |
| 2020 | Jazz | Kakkonen | 9 | 5 |
| 2021 | P-Iirot | Kolmonen | 12 | 3 |
| Yhteensä | Yhteensä | Yhteensä | 398 | 159 |
Tilastot > Sarjakohtaiset tilastot

| Sarja | O | M | M/O |
| --- | --- | --- | --- |
| Veikkausliiga | 165 | 29 | 0,18 |
| Ykkönen | 131 | 80 | 0,61 |
| Kakkonen | 54 | 33 | 0,61 |
| Kolmonen | 46 | 16 | 0,35 |
| Nelonen | 2 | 1 | 0,50 |
| Yhteensä | 398 | 159 | 0,40 |
Józef Lipień

| Mitalit | Mitalit | Mitalit |  |
| --- | --- | --- | --- |
|  Józef Lipień |  Józef Lipień |  Józef Lipień |  |
Maa:   Puola
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Hopeaa | Moskova 1980 | 57 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Teheran 1973 | 57 kg |  |
|  Hopeaa | Katowice 1974 | 57 kg |  |
|  Hopeaa | Minsk 1975 | 57 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Sofia 1978 | 57 kg |  |
Józef Lipień (s. 6. helmikuuta 1949 Kamienna Góra, Puola) on puolalainen entinen kreikkalais-roomalaisen tyylin painija, joka kilpaili 57 kilon sarjassa.
Lipień sijoittui vuoden 1973 EM-kilpailuissa kuudenneksi. Myöhemmin samana vuonna hän saavutti kultaa MM-kilpailuista. Seuraavista kaksista MM-kilpailuista hän saavutti hopeamitalin häviten näin loppuottelun. Vuonna 1978 hän saavutti EM-pronssia sekä sijoittui MM-kisoissa kuudenneksi. Hänen arvokisauransa päättyi Moskovan olympialaisiin 1980, jossa hän saavutti hopeaa.
Józef Kowalczyk

Józef Kowalczyk vuonna 2009

Józef Kowalczyk (s. 28. elokuuta 1938) on puolalainen roomalaiskatolinen arkkipiispa. Hänet vihki Warmiaan diakoniksi Tomasz Wilczyński 18. maaliskuuta 1961 ja papiksi Józef Drzazga 14. tammikuuta 1962. Hänet nimitettiin 26. elokuuta 1989 Heraclean titulaariarkkipiispaksi ja apostoliseksi nuntiukseksi Puolaan. Piispaksi konsekroinnin suoritti 20. lokakuuta paavi Johannes Paavali II, jota avustivat Edward Idris Cassidy ja Francesco Colasuonno.
8. toukokuuta 2010 Kowalczyk sai nimityksen Gnieznon arkkihiippakunnan arkkipiispaksi, jonka virkaan hänet asetettiin 26. kesäkuuta.
Józef Kupny

Józef Kupny

Józef Piotr Kupny (s. 23. helmikuuta 1956) on puolalainen roomalaiskatolinen arkkipiispa. Herbert Bednorz vihki hänet Katowicen hiippakuntaan diakoniksi 28. helmikuuta 1982 ja papiksi 31. maaliskuuta 1983. Hänet nimitettiin Katowicen vihkipiispaksi sekä Vanarionan titulaaripiispaksi 21. joulukuuta 2005, ja piispaksi vihkiminen seurasi 4. helmikuuta 2006. Pääkonsekraattorina toimi Damian Zimoń, jota avustivat Wiktor Paweł Skworc ja Stefan Cichy.
Kupny sai 18. toukokuuta 2013 nimityksen Wrocławin arkkipiispaksi, jonka virkaan hänet asetettiin 16. kesäkuuta.
Julian Byng

Julian Byng vuonna 1921.
Julian Hedworth George Byng, Byng of Vimyn varakreivi (11. syyskuuta 1862 Wrotham Park, Middlesex – 6. kesäkuuta 1935 Thorpe Hall, Essex) oli brittiläinen sotamarsalkka, joka palveli komentajana ensimmäisessä maailmansodassa ja toimi Kanadan kenraalikuvernöörinä 1921–1926.
Byng valmistui ratsuväen upseeriksi vuonna 1883 ja osallistui seuraavana vuonna Sudanin sotaretkeen. Hän osallistui myös toiseen buurisotaan 1899–1902 ja yleni sen aikana everstiksi. Hänet ylennettiin 1909 kenraalimajuriksi ja nimitettiin 1912 Egyptiin sijoitettujen joukkojen komentajaksi. Maailmansodan puhjettua Byng määrättiin aluksi ratsuväkidivisioonan ja sitten ratsuväkiarmeijakunnan komentajaksi länsirintamalle. Toukokuussa 1915 hänet siirrettiin komentamaan yhdeksättä armeijakuntaa Gallipolin maihinnousussa. Byng oli niitä harvoja brittiläisiä komentajia, joiden katsottiin ansioituneen tässä epäonnistuneessa operaatiossa, sillä hän sai joukkonsa evakuoitua menestyksekkäästi Suvlan lahdelta. Gallipolin retken aikana hänet myös ylennettiin kenraaliluutnantiksi.
Palattuaan Ranskaan Byng nimitettiin toukokuussa 1916 kanadalaisista joukoista muodostetun armeijakunnan komentajaksi. Joukot osallistuivat tuona vuonna Sommen taisteluun ja onnistuivat huhtikuussa 1917 valtaamaan Vimyn harjanteen Arrasin pohjoispuolella. Kesäkuussa 1917 Byng nimitettiin brittien kolmannen armeijan komentajaksi, ja hän johti hyökkäystä Cambrain taistelussa saman vuoden marraskuussa, minkä jälkeen hänet ylennettiin kenraaliksi. Vaikkakin Cambrain hyökkäys lopulta torjuttiin, se muodostui merkittäväksi, sillä siinä käytettiin ensimmäistä kertaa panssarivaunuja laajemmassa mittakaavassa. Sodan viimeisinä kuukausina Byngin kolmas armeija saavutti sarjan voittoja ja mursi saksalaisten Hindenburg-linjan 27. syyskuuta 1918. Sodan päätyttyä hänet korotettiin lokakuussa 1919 paroniksi nimellä Byng of Vimy of Thorpe-le-soken.
Byng toimi Kanadan kenraalikuvernöörinä 1921–1926 ja Suur-Lontoon poliisitoimen johtajana 1928–1931. Hänet korotettiin varakreiviksi 1928 ja ylennettiin sotamarsalkaksi 1932.
Aiheesta muualla

Kuvia tai muita tiedostoja aiheesta Julian Byng Wikimedia Commonsissa
Jouni Hagström

Jouni Ilmari Hagström on suomalainen lauluntekijä. Rovaniemellä asuva Hagström on kirjoittanut sanat lukuisiin suosittujen suomalaisten artistien esittämiin iskelmälauluihin.
Sanoitustyönsä lisäksi Hagström on kotipaikkakunnallaan tullut tunnetuksi paikallislehti Uuden Rovaniemen pilapiirtäjänä. Nimimerkillä 'Jopelo' julkaistut pilapiirrokset ottavat hienovaraisesti kantaa ajankohtaisiin asioihin.
Aiheesta muualla

Laulu Rakastutaan
Kuin Olavi Virta -albumin laulujen tekstit (Arkistoitu – Internet Archive)
Jukka Tuovinen

Jukka Tuovinen (s. 1965) on suomalainen lentopallovalmentaja. Hän on voittanut kolme Suomen mestaruutta (2003, 2004, 2005), kolme SM-hopeaa (2002, 2007, 2008) ja yhden SM-pronssin (2017) valmennusurallaan lentopallon Mestaruusliigassa. Lisäksi Tuovinen on voittanut kahdesti Suomen Cupin (2006, 2007).
Tuovisen alaisuudessa keväällä 2001 Rovaniemeltä noin 38 kilometriä sijanneen Perunkajärven urheiluseura Perungan Pojat nousi lentopalloliigaan ja voitti heti ensimmäisellä kaudellaan SM-hopeaa. Vuosikymmen aiemmin Tuovinen oli aloittanut valmennusuransa Pöljän Ponnistuksessa ykkössarjassa ja valmensi pian Pielaveden Sammon liigakentille. Hänen kolmevuotinen valmennusprojektinsa napapiirillä päättyi keväällä 2003 Suomen mestaruuteen. Tänä aikana PerPo nostettiin Suomen lisäksi myös Euroopan lentopallokartalle. Eurocupissa se kaatoi kotikentällään 2003 Lube Maceratan, joka oli siihen aikaan yksi maailman kovimmista seurajoukkueista. Lapin Kansan mukaan italialaisjoukkueen kaataminen on yksi suomalaisen seurajoukkuelentopallon tähtihetkiä.
Vuotta myöhemmin Tuovinen voitti valmentajana SM-kullan Pielaveden Sammossa. Myös seuraavana keväänä koittivat kultajuhlat. Tuovinen on valmentanut ylimmällä sarjatasolla myös LEKA Volleyta ja Savo Volleyta. Toukokuussa 2020 Lapin Kansa uutisoi Tuovisen palaavan PerPon peräsimeen. Edellisen kerran Tuovinen valmensi PerPoa yhden ottelun verran keväällä 2010, kun PerPo oli potkinut tšekkivalmentaja Pavel Tresnakin tehtävästä.
Peliurallaan Jukka Tuovinen pelasi yleispelaajan ja liberon rooleissa. Hänet tunnettiin pedanttina urheilijana. Lentopallojulkaisu Kiilan mukaan Tuovinen harjoitteli 12 kertaa viikossa, vaikka pelasi lähinnä kolmos- ja kakkossarjan tasolla. Aikuisiällä Tuovinen edusti Pielaveden Sammon lisäksi kasvattajaseuraansa Pöljän Ponnistusta ja kuopiolainen Puijo Wolleyta. Hänen valmennusuransa alkoi kaudella 1991–1992 Pöljän Ponnistuksessa miesten ykkössarjassa pelaajavalmentajana.
Saavutuksia

Suomen mestaruus 2003, 2004, 2005
SM-hopeaa 2002, 2007, 2008
SM-pronssi 2017
Suomen Cupin voitto 2006, 2007
Valmennusura

1997-1999 Pielaveden Sampo
2001-2003 Perungan Pojat
2003-2008 Sampo
2009-2010 Puijo Wolley (2-sarja)
2010-2017 Sampo
2017-2018 LEKA Volley
2018-2020 SaVo Volley
2022-2023 Nurmon Jymy
Kai Bäckström

Kai Bäckström (s. 1979 Espoo) on suomenruotsalainen näyttelijä. Hän valmistui vuonna 2012 teatteritaiteen maisteriksi Teatterikorkeakoulusta. Hän on myös kauppatieteen maisteri (Hanken, 2007) ja opiskellut viestintää (Helsingin yliopisto, 2005).
Bäckström puhuu suomen ja ruotsin lisäksi englantia ja saksaa. Hän on näytellyt muun muassa Tampereen Teatterissa, Seinäjoen kaupunginteatterissa ja Unga Teaternissa sekä televisiosarjoissa Korpelan kujanjuoksu, Roba, Hinnalla millä hyvänsä, Pintaa syvemmältä ja Downshiftaajat.
Jussi Vuori

Jussi Vuori on muun muassa seuraavien henkilöiden nimi:
Henkilöitä

Jussi 69 (s. 1972), muusikko
Jussi Vuori (s. 1982), arkkitehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jussi Vuori”, voi hakea sivunnimihaulla, laajalla sivunnimihaulla tai tekstihaulla.
Julian Dean

| Julian Dean |
| --- | --- |
 Julian Dean
Henkilötiedot
Syntynyt: 28. tammikuuta 1975 (ikä 49)
Kansalaisuus:   Uusi-Seelanti
Pyöräilijä
Pituus:  178 cm
Paino:  72 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
1996–1998 1998 1999–2001 2002–2003 2004–2007 2008–2011 2012–2013:  Shaklee Mercury Cycling Team US Postal Team CSC Crédit Agricole Garmin-Transitions Orica-GreenEDGE
 Tiedot päivitetty: 3. huhtikuuta 2013 
Aiheesta muualla
www.juliandean.co.nz
Julian Dean (s. 28. tammikuuta 1975 Waihi, Uusi-Seelanti) on uusiseelantilainen maantiepyöräilijä, joka kilpaili ammattilaisena vuosina 1996–2013. Tällä hetkellä hän toimii apulaisjoukkueenjohtajana UCI ProTour -tasolla kilpailevassa australialaisessa Orica-GreenEDGE-tallissa. Hän oli ajajatyypiltään kirimies, ja lisäksi häntä pidettiin yhtenä aikansa parhaista tallinsa kirimiehen viimeisistä vetomiehistä.
Dean kilpaili myös ratapyöräilyssä: hän sai pronssia joukkuetakaa-ajossa sekä junioreiden MM-kilpailuissa 1993 että Kansainyhteisön kisoissa 1994. Hän aloitti maantiepyöräilyn ammattilaisuransa Shaklee-joukkueessa 1996. Edustettuaan 1998 Mercury Cycling Teamia hän siirtyi kausiksi 1999–2001 US Postaliin. Vuosina 2002–2003 hän edusti Team CSC:tä, 2004–2007 Crédit Agricolea, 2008–2011 yhdysvaltalaistalli Garminia ja kausilla 2012–2013 Orica-GreenEDGE-joukkuetta.
Dean sai ilma-aseen luodista osuman sormeensa Ranskan ympäriajon 2009 13. etapilla, mutta pystyi jatkamaan kilpailua. Hän ajoi kaudella 2009 ainoana pyöräilijänä kaikki kolme suurta ympäriajoa maaliin.
Aiheesta muualla

Virallinen sivusto (englanniksi)
Julio César Bonino Bonino

Julio César Bonino Boninon piispanvaakuna
Julio César Bonino Bonino (2. helmikuuta 1947 Santa Lucía – 8. elokuuta 2017) oli uruguaylainen roomalaiskatolinen piispa. Hänet vihittiin papiksi 26. toukokuuta 1974 ja nimitettiin Tacuarembón hiippakunnan johtoon 20. joulukuuta 1989. Piispaksi vihkiminen seurasi 18. maaliskuuta 1990. Pääkonsekraattorina toimi Orestes Santiago Nuti Sanguinetti, jota avustivat Carlos Parteli Keller ja Daniel Gil Zorrilla.
Kai Armas Vakkuri

Kaino (Kai) Armas Vakkuri (1. maaliskuuta 1914 Somero – 25. joulukuuta 1978 Hyvinkää) oli suomalainen puutarhuri, yrittäjä ja järjestö- ja yritysjohtaja, joka sai kauppaneuvoksen arvonimen.
Vakkurin vanhemmat olivat maanviljelijä Oskari Richard Vakkuri ja Alina Ilmén ja puoliso vuodesta 1939 Hilkka Elina Tenho. Vakkuri kävi seitsemän luokkaa yhteiskoulua, oli puutarhaharjoittelija Osmolan puutarhassa Lahdessa ja Ala-Lemun hedelmätarhassa Kaarinassa, kävi Lepaan puutarhurikoulun 1932–1934 ja harjoitteli puutarha-alaa Ranskassa, Hollannissa, Saksassa ja Tanskassa 1935–1938. Hän oli Hapenensaaren kartanon puutarhuri Viipurin maalaiskunnassa 1938–1939, Pälsin puutarhan puutarhuri Lopella 1940–1945, Osuusliike Ahjon puutarhuri Hyvinkäällä 1945–1951, Kauppapuutarhaliiton toiminnanjohtaja 1951–1954 ja Kauppapuutarha Vakkurin perustaja, omistaja ja toimitusjohtaja vuodesta 1953. Vakkuri oli Puutarhauutiset-lehden päätoimittaja 1952–1959 ja Hyvinkään kauppalanvaltuuston, vuodesta 1960 kaupunginvaltuusto, jäsen 1956–1968 ja kauppalanhallituksen, vuodesta 1960 kaupunginhallitus, jäsen 1958–1965. Hänellä oli myös useita muita luottamus- ja asiantuntijatehtäviä. Sotilasarvoltaan Vakkuri oli reservin majuri (1963). Hän sai kauppaneuvoksen arvonimen 1963.
Józef Kowalski

| Józef Kowalski |
| --- | --- |

Henkilötiedot
Syntynyt: 2. helmikuuta 1900  Smerekivka, Lviv, Itävalta-Unkari
Kuollut: 7. joulukuuta 2013 (113 vuotta)
Sotilashenkilö
Palvelusmaa(t):   Puola
Palvelusvuodet:  1919–1921, 1939
Taistelut ja sodat:  Puolan–Neuvosto-Venäjän sota  Puolan offensiivi
Sotilasarvo:  kapteeni
Kunniamerkit:  Order of Polonia Restituta Upseerinristi
Józef Kowalski (2. helmikuuta 1900 – 7. joulukuuta 2013) oli puolalainen henkilö. Hän syntyi Smerekivkassa, Lvivissä Itävalta-Unkarin alueella, nykyisessä Ukrainassa. Kowalski oli viimeinen elossa ollut Puolan–Neuvosto-Venäjän sodan veteraani. Hän palveli myös Puolan armeijassa Puolan offensiivin aikana joutuen myöhemmin keskitysleirille. Kowalski sai 110-vuotispäivänään Order of Polonia Restitutan Upseerinristin presidentti Lech Kaczyńskiltä palkkioksi toimistaan sodan aikana. Hän sai myöhemmin kapteenin arvonimen 26. helmikuuta 2012, ja 16. elokuuta 2012 hänestä tuli kunnioitettu henkilö Wołominin kaupungissa. Hän oli jo aiemmin kunnioitettu henkilö Varsovan ja Radzyminin kaupungeissa. Kowalski oli 2010-luvun alussa vanhin elossa ollut sotaveteraani ja Puolan vanhin elossa ollut henkilö ja todistetusti Puolan toiseksi vanhimmaksi koskaan elänyt henkilö Augusta Holtzin jälkeen. Hän ohitti Rosa Reinin iän 26. joulukuuta 2012.
Julio César Vidal Ortiz

Julio César Vidal Ortiz (s. 19. kesäkuuta 1944 Tierralta) on kolumbialainen roomalaiskatolinen piispa. Hänet vihittiin papiksi Alto Sinún alueprelatuuriin 7. huhtikuuta 1973 ja nimitettiin sen prelaatiksi 16. joulukuuta 1993. Piispaksi vihkiminen seurasi 18. helmikuuta 1994. Pääkonsekraattorina toimi Paolo Romeo, jota avustivat Carlos José Ruiseco Vieira ja Ramón Darío Molina Jaramillo.
29. joulukuuta 1998 Alto Sinún alueprelatuurista tehtiin Montelibanon hiippakunta ja Vidal Ortizista sen piispa. 31. lokakuuta 2001 hänet nimitettiin Monterían ja 16. heinäkuuta 2011 Cúcutan piispaksi, jonka virkaan hänet asetettiin 10. syyskuuta.
Kaarisillan yhtenäiskoulu

| Kaarisillan yhtenäiskoulu |
| --- | --- |
Sijainti:  Jokisatamantie 1, 28190 Pori
Koordinaatit:  61°29.93′N, 21°47.26′E
Tyyppi:  peruskoulu
Rehtori:  Johanna Siitari
Luokat:  1–9
Oppilaita:  n. 500
Verkkosivut
Kaarisillan yhtenäiskoulu on yhtenäiskoulu Porin Pormestarinluodossa. Koulussa on luokat 1–9, ja oppilaita on noin 500. Koulun rehtorina toimii Johanna Siitari.
Kaarisillan yhtenäiskoulu on nimetty sen vieressä sijaitsevan Pormestarinsillan mukaan. Nimestä tehtiin äänestys ja oppilaat päättivät voittajaksi Kaarisillan koulun.[lähde? ] Koulu on tunnettu virallisesti Kaarisillan kouluna vasta vuodesta 2008, jolloin Isonsannan alakoulu ja Pohjois-Porin yläkoulu yhdistyivät yhdeksi kokonaisuudeksi. Vuonna 2014 koulun nimi vaihdettiin Kaarisillan yhtenäiskouluksi.
Aiheesta muualla

Kaarisillan yhtenäiskoulun verkkosivut
Kaarisillan koulun Facebook-sivut
Julio César Terán Dutari

Julio César Terán Dutarin vaakuna
Julio César Terán Dutari (s. 15. elokuuta 1933) on panamalaissyntyinen, Ecuadorissa toimiva roomalaiskatolinen piispa. Hänet vihittiin jesuiittojen papiksi 25. heinäkuuta 1963 ja nimitettiin Quiton arkkihiippakunnan vihkipiispaksi sekä Horrean titulaaripiispaksi 12. heinäkuuta 1995. Piispaksi vihkiminen seurasi 30. syyskuuta. Pääkonsekraattorina toimi Antonio José González Zumárraga, jota avustivat José Mario Ruiz Navas ja Luis Enrique Orellana Ricaurte.
Terán Dutari sai 14. helmikuuta 2004 Ibarran piispaksi, jona hän toimi, kunnes jäi eläkkeelle 25. maaliskuuta 2011. Hän sai 15. maaliskuuta 2012 nimityksen Santo Domingo en Ecuadorin apostoliseksi hallitsijaksi.